ועדת העבודה, הרווחה והבריאות, כנסת 15, פרוטוקול מספר 438, 2002-01-02 00:00

תמר גוז'נסקי: על סדר יומנו הצעת חוק הביטוח הלאומי (נוסח משולב) (ניכוי הכנסה מפנסיה מקצבת נכות), התשס"ב2002-, הכנה לקריאה שנייה ושלישית.

תמר גוז'נסקי: הדיונים נערכו והסיכומים הכלליים הוצגו.

תמר גוז'נסקי: הגיע יושב-ראש הוועדה שימשיך לנהל את הישיבה.

ורד שהרבני: 1.

ורד שהרבני: תיקון סעיף 202.

ורד שהרבני: בחוק הביטוח הלאומי (נוסח משולב) התשנ"ה1995-, במקום סעיף 202 יבוא: בסעיף זה –

אחת מאלה: (1) "הכנסת עבודה" – סכום הכנסה חודשית כמשמעותה בסעיפים 2(1), 2(2) או 2(8) לפקודת מס הכנסה, הכנסה מעבודה, משלח יד והכנסה מחקלאות.

רות הורן: התלבטנו בעניין הזה ואני יכולה לומר שיש דעה אחידה והיא שאנחנו מחפשים את ההגדרה הרחבה ביותר שמתייחסת לתשלום שהוא תשלום חודשי ושהוא משתלם עקב פרישה מלאה או חלקית מן העבודה.

רות הורן: זו כוונתנו.

רות הורן: כמובן אנחנו לא מתכוונים לקצבאות הביטוח הלאומי, לא לקצבת הזקנה וקצבאות אחרות.

רות הורן: ממש בדקות אלה, אחרי התלבטות קשה, הכנו נוסח שאני אקריא אותו ואני מבקשת שהוועדה תאפשר לנו, בכפוף לאישורה של היועצת המשפטית של הוועדה, לתת משהו בסגנון הזה למרות שיכול להיות שיידרשו תיקונים בימים הקרובים, אבל אני חושבת שמצאנו פתרון.

אומר כך: (2) "הכנסה מפנסיה" - הכנסה חודשית המשתלמת לנכה עקב פרישה מלאה או חלקית מעבודתו לרבות הכנסה כאמור אשר הופקה או נתקבלה מחוץ לישראל ולרבות הכנסה כאמור המשתלמת בידי קופת גמל כהגדרתה בסעיף 180 – יש לנו הכרה בחוק – והכנסה כאמור המשתלמת בידי מבטח כהגדרתו בסעיף 1 לחוק הפיקוח על נזקי ביטוח התשמ"א1981-.

אומר כך: אנחנו מזכירים את קופת הגמל ואת הגדרתו של המבטח שבעצם מכניסה פנימה פוליסות ביטוח פרטיות שמעניקות גמלת פרישה חודשית, כל עוד היא חודשית.

ורד שהרבני: (ב) עלתה קצבה של נכה על הסכום השווה לקצבה חודשית מלאה (לעודף זה ייקרא – יתרת הקצבה), ינהגו כך: (1) מסכום השווה לקצבה חודשית מלאה לא תנוכה כל הכנסה.

ורד שהרבני: (2) הייתה לנכה הכנסה מפנסיה העולה על סכום השווה ל17- אחוזים מהשכר הממוצע, תנוכה ההכנסה העודפת כאמור, מיתרת הקצבה.

ורד שהרבני: במקרה שלאדם יש רק הכנסה מפנסיה, אנחנו מנכים לו רק סכום העולה על 17 אחוזים.

ורד שהרבני: אחרי 17 אחוזים, אנחנו לא מנכים.

ורד שהרבני: (3) הייתה לנכה הכנסת עבודה העולה על סכום השווה ל40- אחוזים מהשכר הממוצע, ינוכה סכום השווה ל60- אחוזים מההכנסה העודפת כאמור, מיתרת הקצבה.

ורד שהרבני: (4) הייתה לנכה הכנסה מפנסיה וגם הכנסת עבודה, ינהגו כך: (א) הוראות פסקה (1) יחולו על הכנסה מפנסיה.

ורד שהרבני: (ב) מהכנסת עבודה שאינה על סכום השווה ל40- אחוזים מהשכר הממוצע, תופחת ההכנסה מפנסיה ובלבד שלא תעלה על סכום השווה ל17- אחוזים מהשכר הממוצע, והסכום העודף ינוכה מיתרת הקצבה לפי הוראות פסקה (3).

ורד שהרבני: (ג) היו לנכה הכנסות משניים או יותר ממקורות ההכנסה המנויים בהגדרת "הכנסה", תנוכה ההכנסה מפנסיה תחילה, לאחריה הכנסת עבודה ולבסוף תנוכה כל הכנסה אחרת מיתרת הקצבה.

ורד שהרבני: זה מה שאמרנו סדר הניכויים לטובת המבוטח.

ורד שהרבני: 2.

ורד שהרבני: תחולה ותחילה.

ורד שהרבני: תחילתו של חוק זה ביום… התשס"ב2002- (להלן – יום התחילה) והוא יחול על קצבה המשתלמת בעד יום התחילה ולאחריו.

יאיר פרץ: אני מביא להצבעה את הצעת החוק, להעלאתה לקריאה שנייה ושלישית בכפוף לניסוחים הסופיים, ואני מסמיך את היועצת המשפטית לבוא בדברים עם הגורמים הרלוונטיים במשרד המשפטים או בביטוח הלאומי לגבי הנוסח.

יאיר פרץ: מי בעד?

יאיר פרץ: אושר פה אחד.